Odiljon Hamrobekov. Odiljon Hamrobekov yoki Xamrobekov (1996-yil 13-fevral tugʻilgan) – oʻzbekistonlik professional futbolchi, Namanganning „Navbahor“ klubi va futbol boʻyicha Oʻzbekiston milliy terma jamoasida oʻynaydi. Futbolchilik faoliyati. Klub. „Nasaf“ klubi tarbiyalanuvchisi. 2019-yilgi mavsumda Toshkentning „Paxtakor“ jamoasi Hamrobekovni „Nasaf“ jamoasidan ikki yarim milliard soʻmga harid qilgani OAVlarda maʼlum qilingan. 2019-yil 14-mart kuni „Paxtakor“ jamoasi futbolchisi sifatida tanishtirilgan. 2021-yil 5-martda BAAning „Shabab Al Ahli“ jamoasi bilan shartnoma imzolagani eʼlon qilingan. 2021-yil 23-iyul kuni Hamrobekov Toshkentning „Paxtakor“ klubiga qaytib, 2022-yil oxirigacha shartnoma imzolagan. 2021-yilgi mavsum dekabr oyida Oʻzbekiston Superligasining Transfermarkt talqiniga koʻra eng qimmat ikki futbolchisidan biriga aylangan. 2024-yil 30-yanvarda Namanganning „Navbahor“ jamoasi bilan shartnoma imzolagan. Xalqaro. Odiljon 2013-yilda BAAda boʻlib oʻtgan yoshlar (17 yoshgacha) jahon chempionatida Oʻzbekiston yoshlar terma jamoasi safida toʻp surgan, Oʻzbekiston yoshlari 1/8 finalgacha yetib borgan, shuningdek, yoshlar oʻrtasidagi Osiyo chempionatida ham ishtirok etgan. U Oʻzbekiston yoshlar (20 yoshgacha) terma jamoasi bilan birgalikda 2015-yilda Yangi Zelandiyada oʻtkazilgan yoshlar oʻrtasidagi jahon chempionatida ishtirok etib, Oʻzbekiston yoshlar terma jamoasi chorak finalga qadar yetib borgan. 2018-yilning yanvar oyida Oʻzbekiston yoshlar (23 yoshgacha) terma jamoasi bilan birgalikda yoshlar oʻrtasidagi Osiyo chempionatida Osiyo chempioni boʻlgan va musoboqada sherilariga eng koʻp pas bergan futbolchiga aylangan. 2015-yildan Oʻzbekiston terma jamoasiga jalb etilgan. Hamrobekov 2017-yilning noyabr oyida Birlashgan Arab Amirliklariga qarshi oʻrtoqlik uchrashuvida debyut oʻyinini oʻtkazgan. Keyin Urugvay, Marokash, Senegal, Eron, Janubiy Koreya va Qatar terma jamoalari bilan oʻrtoqlik uchrashuvlarida maydonga tushgan. U 2019-yilgi Osiyo Kubogida ishtirok etadigan Oʻzbekiston terma jamoasining yakuniy tarkibiga kiritilgan. 2024-yilning 3-fevral kuni terma jamoasiga qarshi oʻyinda gol urgan. Faoliyat statistikasi. Xalqaro. "2023-yil 20-iyun kuni oʻtkazilgan oʻyindagi aniq statistika" Mukofotlari. 2025-yil 6-iyunda Oʻzbekiston iftixori faxriy unvoni bilan taqdirlangan.